CELEX: 62008CO0180
Language: hu
Date: 2008-11-13
Title: A Bíróság (hatodik tanács) 2008. november 13-i végzése.#Maria Kastrinaki tou Emmanouil kontra Panepistimiako Geniko Nosokomeio Thessalonikis AHEPA.#Előzetes döntéshozatal iránti kérelem: Dioikitiko Efeteio Thessalonikis - Görögország.#Az eljárási szabályzat 104. cikke 3. §-ának első bekezdése - 89/48/EGK irányelv - Oklevelek elismerése - A fogadó tagállam által oktatási intézményként el nem ismert "szabad tanulmányi intézetben" végzett tanulmányok - Pszichológus.#C-180/08. és C-186/08. sz. egyesített ügyek.

A Bíróság (hatodik tanács) 2008. november 13‑i végzése – Kastrinaki kontra AHEPA
      (C‑180/08. és C‑186/08. sz. egyesített ügyek)
      „Az eljárási szabályzat 104. cikke 3. §‑ának első bekezdése – 89/48/EGK irányelv – Oklevelek elismerése – A fogadó tagállam által oktatási intézményként el nem ismert „szabad tanulmányi intézetben” végzett tanulmányok – Pszichológus”
      Személyek szabad mozgása – Letelepedés szabadsága – Munkavállalók – A legalább hároméves szakoktatást és szakképzést lezáró felsőfokú oklevelek elismerése – 89/48 irányelv (89/48 tanácsi irányelv, 3. cikk) (vö. 50–53. pont és a rendelkező rész)
      Tárgy
      
         
               Előzetes döntéshozatal iránti kérelem – Dioikitiko Efeteio Thessalonikis – A legalább hároméves szakoktatást és szakképzést
                  lezáró felsőfokú oklevelek elismerésének általános rendszeréről szóló, 1988. december 21‑i 89/48/EGK tanácsi irányelv (HL L 19.,
                  16. o.; magyar nyelvű különkiadás 5. fejezet, 1. kötet, 337. o.) 1., 2., 3. és 4. cikkének értelmezése – Az EK 39. cikk (1) bekezdésének,
                  az EK 10. cikk első bekezdésének, az EK 43. cikk, az EK 47. cikk (1) bekezdésének, az EK 49., EK 55., EK 149. és EK 150. cikk
                  értelmezése – A fogadó tagállamban szabályozott szakmát egy másik tagállamban szerzett egyetemi tanúsítványai szakmai egyenértékűségének
                  elismerése előtt és után gyakorló tagállami állampolgár – Az egyetemi tanulmányok egy részének franchise-szerződés alapján,
                  a fogadó tagállamban egyetemi fokú felsőoktatási intézménynek el nem ismert intézményben történő korábbi elvégzése – A munkavállalónak
                  a szakmai tevékenységéből az ilyen tanúsítványok elismerésének megtagadása miatti kizárásának lehetősége.
               
            Rendelkező rész
      A fogadó tagállam illetékes hatóságai a legalább hároméves szakoktatást és szakképzést lezáró felsőfokú oklevelek elismerésének
         általános rendszeréről szóló, 1988. december 21‑i 89/48/EGK tanácsi irányelv 3. cikke értelmében valamely tagállam állampolgára
         számára – aki ezen irányelv értelmében, másik tagállam illetékes hatósága által kibocsátott oklevéllel rendelkezik – ugyanazon
         feltételekkel kötelesek engedélyezni szakmája gyakorlását, mint a belföldi oklevéllel rendelkezők számára, még akkor is, ha:
      
      –        ezen oklevél a fogadó tagállam olyan intézményében – részben vagy egészében – folytatott képzést igazol, amely intézményt
         a fogadó állam joga nem ismer el oktatási intézményként, és
      
      –        ezen oklevelet nem ismerték el az illetékes nemzeti hatóságok.